ประกาศกองทุนบำเหน็จบำนาญข้าราชการ เรื่อง แบบขอรับเงินจากกองทุน และแบบแจ้งเปลี่ยนแปลงข้อมูลผู้แจ้งความประสงค์ให้กองทุนบริหารต่อหรือขอทยอยรับเงิน
ประกาศกองทุนบำเหน็จบำนาญข้าราชการ
ประกาศกองทุนบำเหน็จบำนาญข้าราชการ
เรื่อง
แบบขอรับเงินจากกองทุน
และแบบแจ้งเปลี่ยนแปลงข้อมูลผู้แจ้งความประสงค์ให้กองทุนบริหารต่อหรือขอทยอยรับเงิน[๑]
 

อาศัยอำนาจตามความในข้อ ๗ ข้อ ๑๐ (๑) (ก) และ (๒) (ก) ๑) และข้อ ๑๗
ของประกาศคณะกรรมการกองทุนบำเหน็จบำนาญข้าราชการ เรื่อง
หลักเกณฑ์การขอรับและการตรวจสอบสิทธิในการได้รับเงินจากกองทุนบำเหน็จบำนาญข้าราชการ
ลงวันที่ ๙ มกราคม พ.ศ. ๒๕๕๕ เลขาธิการคณะกรรมการกองทุนบำเหน็จบำนาญข้าราชการ จึงออกประกาศไว้
ดังต่อไปนี้

ข้อ ๑ ประกาศนี้เรียกว่า ประกาศกองทุนบำเหน็จบำนาญข้าราชการ เรื่อง
แบบขอรับเงินจากกองทุนและแบบแจ้งเปลี่ยนแปลงข้อมูลผู้แจ้งความประสงค์ให้กองทุนบริหารต่อหรือทยอยขอรับเงิน

ข้อ ๒ ประกาศนี้ให้มีผลใช้บังคับตั้งแต่วันที่ ๑
มีนาคม ๒๕๕๕ เป็นต้นไป

ข้อ ๓ ให้ยกเลิกประกาศกองทุนบำเหน็จบำนาญข้าราชการ
ที่ ๑๑/๒๕๕๑ เรื่อง แบบแจ้งข้อมูลและขอรับเงินจากกองทุน ลงวันที่ ๒๔ มิถุนายน พ.ศ.
๒๕๕๑

ข้อ ๔ ในกรณีที่สมาชิกภาพของสมาชิกสิ้นสุดลงเนื่องจากออกจากราชการ
ให้สมาชิกที่สิ้นสุดสมาชิกภาพนั้นยื่นคำขอรับเงินจากกองทุน
ขอโอนเงินที่มีสิทธิได้รับไปยังกองทุนสำรองเลี้ยงชีพหรือกองทุนอื่นที่มีวัตถุประสงค์เพื่อการออกจากงานหรือการชราภาพ
ขอฝากเงินที่มีสิทธิได้รับให้กองทุนบริหารต่อทั้งจำนวน
ขอทยอยรับเงินที่มีสิทธิได้รับโดยให้กองทุนแบ่งจ่ายให้เป็นงวดตามที่กำหนดขอรับเงินที่มีสิทธิได้รับบางส่วนส่วนที่เหลือขอทยอยรับโดยให้กองทุนแบ่งจ่ายให้เป็นงวดตามที่กำหนด
หรือขอรับเงินที่มีสิทธิได้รับบางส่วน
ส่วนที่เหลือขอฝากให้กองทุนบริหารต่อทั้งจำนวน โดยใช้ แบบขอรับเงินจากกองทุน (กรณีสมาชิกเป็นผู้ขอรับเงิน) : แบบ กบข. รง
๐๐๘/๑/๒๕๕๕ ที่แนบท้ายประกาศนี้

ข้อ ๕ ในกรณีที่สมาชิกภาพของสมาชิกสิ้นสุดลงเนื่องจากถึงแก่ความตาย
หรือกรณีสมาชิกซึ่งได้พ้นสมาชิกภาพไปแล้ว
แต่ถึงแก่ความตายไปเสียก่อนยื่นคำขอรับเงินจากกองทุน
หรือได้ถึงความตายไปเสียก่อนได้รับเงินจากกองทุน
ให้ผู้มีสิทธิรับมรดกตามประมวลกฎหมายแพ่งและพาณิชย์หรือผู้จัดการมรดกของสมาชิกนั้นยื่นคำขอรับเงินจากกองทุนโดยใช้
แบบขอรับเงินจากกองทุน (กรณีสมาชิกถึงแก่ความตาย) : แบบ กบข. รง ๐๐๘/๒/๒๕๕๑ ที่แนบท้ายประกาศนี้

ข้อ ๖ สมาชิกที่สิ้นสุดสมาชิกภาพและฝากเงินให้กองทุนบริหารต่อ
หากประสงค์ จะเปลี่ยนแปลงข้อมูลตามที่เคยแจ้งให้กองทุนทราบ
ให้ยื่นคำขอต่อกองทุนตาม แบบแจ้งเปลี่ยนแปลงข้อมูลผู้แจ้งความประสงค์ให้กองทุนบริหารต่อหรือขอทยอยรับเงิน
: แบบ กบข. บต ๐๐๒/๑/๒๕๕๕ ที่แนบท้ายประกาศนี้


ประกาศ
ณ วันที่ ๒๖ มกราคม พ.ศ. ๒๕๕๕
โสภาวดี
เลิศมนัสชัย
เลขาธิการคณะกรรมการ
กบข.








ปริยานุช/ผู้จัดทำ
๑๖ ธันวาคม
๒๕๕๗

ปริญสินีย์/ผู้ตรวจ
๑๖ ธันวาคม
๒๕๕๗


















[๑] ราชกิจจานุเบกษา
เล่ม ๑๓๑/ตอนที่ ๑๓๓ ง/หน้า ๒๖๔/๑๑ ธันวาคม ๒๕๕๗